Diari Oficial de la Generalitat Valenciana


Sumari del DOGV 7714, del 08-02-2016 (2016/823)

RESOLUCIÓ de 5 de febrer de 2016, del president, per la qual s'amplia el termini de justificació de les subvencions per a la producció audiovisual de 2015 en les modalitats de llargmetratges, minisèries, sèries, telefilms i pilots de sèrie de ficció i en les de llargmetratges i sèries documentals, en el marc de la Resolució de 21 de maig de 2015.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7714

Data del DOGV
:   08-02-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/823


Data del document
:   05-02-2016

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 5 de febrer de 2016, del president, per la qual s'amplia el termini de justificació de les subvencions per a la producció audiovisual de 2015 en les modalitats de llargmetratges, minisèries, sèries, telefilms i pilots de sèrie de ficció i en les de llargmetratges i sèries documentals, en el marc de la Resolució de 21 de maig de 2015. [2016/823]  
Per la Resolució de 21 de maig de 2015, de la presidenta de CulturArts Generalitat (DOCV 7531, 22.05.2015), es van convocar subvencions per a la producció audiovisual, i en la base novena.1.a s'estableix que el termini perquè els beneficiaris puguen presentar la justificació de la subvenció en els termes descrits en aquesta base, finalitzarà el dia 31 de desembre de 2015.  
Pel Decret 141/2014, de 5 de setembre, del Consell, publicat en el Diari Oficial de la Comunitat Valenciana número 7355 de 8 de setembre de 2014, que modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, en l'article 2.2.l s'atribueix a l'ens, entre les seues funcions, la convocatòria i la gestió de subvencions, ajudes i incentius de les diferents matèries culturals integrades en CulturArts Generalitat, i confereix, en l'article 4.2.j, l'atribució de resoldre la concessió dels incentius, ajudes i subvencions al president de l'entitat, que és el titular de la conselleria que ostenta les competències en matèria de cultura.  
  
Per la Resolució de 18 de desembre de 2015, del president de CulturArts Generalitat (DOCV 7687, 29.12.2015), es va ampliar el termini de justificació de les subvencions per a la producció audiovisual de 2015 en un mes des de la publicació en el Diari Oficial de la Comunitat Valenciana de la resolució de concessió de cada una de les modalitats convocades, ateses les demores indesitjades en la tramitació d'aquestes per la complexitat del procediment i per les incidències succeïdes, i ja que està molt pròxim el venciment del termini de justificació de les ajudes encara pendents de publicació establit per al 31 de desembre de 2015, segons la base novena 1.a de la convocatòria.  
Per la Resolució de 30 de desembre de 2015, del president de CulturArts Generalitat (DOCV 7693, 08.01.2016), es va publicar la concessió de les ajudes per a les modalitats de llargmetratges, minisèries, sèries, telefilms i pilots de sèrie de ficció; i per la Resolució de 31 de desembre de 2015, del president de CulturArts Generalitat (DOCV 7693, 08.01.2016), es va publicar la concessió de les ajudes per a les modalitats de llargmetratges i sèries documentals.  
A la vista de la fase en què es troba el procediment de justificació de les ajudes a la producció audiovisual en les modalitats de llargmetratges, minisèries, sèries, telefilms i pilots de sèrie de ficció i en les de llargmetratges i sèries documentals, i atés que s'ha sol·licitat l'ampliació del termini de justificació a fi que els beneficiaris de les ajudes disposen de major temps per a la seua justificació, després de la concessió i la publicació d'aquestes en el Diari Oficial de la Comunitat Valenciana de 8 de gener de 2016, es fa necessari ampliar el termini establit d'un mes fins al 8 de febrer de 2016, per un termini que no excedisca de la meitat d'aquest.  
L'article 49 de la Llei 30/1992, preveu la possibilitat d'ampliació dels terminis establits si les circumstàncies ho aconsellen i, amb això, no es perjudica el dret de tercers sense excedir la meitat d'aquests, i s'haurà de produir aquesta amb antelació al venciment abans assenyalat.  
  
Vistos l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en consideració a les facultats que corresponen al president de CulturArts Generalitat, segons el que estableix l'article 4.2.j del Decret 141/2014, de 5 de setembre, del Consell, a proposta del director general de CulturArts i en l'exercici de les competències que tinc atribuïdes, resolc:  
  
Primer  
Ampliar el termini per a la justificació de les subvencions per a la producció audiovisual en les modalitats de llargmetratges, minisèries, sèries, telefilms i pilots de sèrie de ficció i en les de llargmetratges i sèries documentals, en el marc de la Resolució de 21 de maig de 2015, de la presidenta de CulturArts Generalitat (DOCV 7531, 22.05.2015), i establir, com a nou termini màxim per a la justificació de les subvencions concedides en virtut de les resolucions de 30 i 31 de desembre de 2015, del president de CulturArts Generalitat (DOCV 7693, 08.01.2016), el de quinze dies naturals a comptar des del 8 de febrer de 2016, fins al 23 de febrer de 2016, inclusivament.  
  
Segon  
Publicar la resolució d'ampliació de termini en el Diari Oficial de la Comunitat Valenciana, als efectes previstos en l'article 49.1 i 59.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Tercer  
Contra aquesta resolució no es pot interposar cap recurs d'acord amb el que estableix l'article 49.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 5 de febrer de 2016.- El president de CulturArts Generalitat: Vicent Marzà Ibáñez.